
Trawsgrifiad: Microsoft Outlook

Yn y fideo hwn rydyn ni'n mynd i edrych ar nodweddion allweddol Microsoft Outlook, byddwn ni'n defnyddio fersiwn Windows o'r app, ond mae'r sgiliau y byddwch chi'n eu hennill yn drosglwyddadwy gan fod y nodweddion yn debyg ar draws pob platfform. Byddai'n ddefnyddiol cael yr ap ar agor ar yr un pryd er mwyn i chi allu dilyn ymlaen. Ar ôl ymdrin â phob adran bydd gennym gyfnod saib lle gallwch stopio’r fideo a rhoi cynnig ar rai o'r nodweddion cyn symud ymlaen. 
Byddwn yn dechrau trwy archwilio'r rhyngwyneb Outlook. Pan fyddwch chi'n agor yr ap gyntaf, bydd yn edrych yn debyg i hyn. Fel y rhaglenni Office eraill, mae gan Outlook ddewislen ar frig y ffenest sy'n rhannu'n dabiau a rhubanau. Fel arfer, bydd yn agor ar y tab Hafan - sy'n cynnwys y prif opsiynau y bydd angen i chi eu defnyddio. I lawr yr ochr chwith fe welwch restr o ffolderi fel Blwch Derbyn, Drafftiau, post a Anfonwyd, eitemau a Ddilëwyd , archif, a phost Sothach. Trwy ddewis un fe welwch restr o e-byst yn y ffolder honno. I'r dde o hynny mae'r brif ffenestr, bydd hon yn dangos yr e-bost rydych chi wedi clicio arno o'ch rhestr e-byst. Cymerwch gip ar y rhyngwyneb yna pwyswch chwarae pan fyddwch chi'n barod i barhau. 
Nesaf rydyn ni'n mynd i edrych ar sut i weithio gyda chysylltiadau o fewn Outlook, anfon a derbyn negeseuon e-bost a llofnodion e-bost. Os ydych am anfon e-bost cliciwch ar 'E-bost Newydd' yn y tab Hafan, oddi yno gallwch ychwanegu'r cyfeiriadau e-bost yr hoffech anfon yr e-bost atynt, ychwanegu unrhyw gopïau neu gopïau dall, ysgrifennu eich e-bost ac ychwanegu unrhyw atodiadau. Yna unwaith mae’ch e-bost yn barod - pwyswch Anfon. 
Pan fyddwch chi'n derbyn e-bost, bydd yn ymddangos yn y rhestr hon yma, fodd bynnag efallai y bydd hefyd yn y pen draw yn eich Post Sothach felly gwnewch yn siŵr eich bod yn gwirio'r ffolder honno'n rheolaidd rhag ofn. Os ydych chi eisiau ateb e-bost dewiswch yr e-bost, yna naill ai cliciwch Ateb os ydych chi am ymateb i'r person a anfonodd yr e-bost atoch yn unig, neu Ateb Pawb os oes mwy nag un person yn yr e-bost, ac yr hoffech ymateb i bawb ohonynt. 
Mae defnyddio llofnodion e-bost yn ffordd effeithlon a chyflym o lofnodi e-bost. Gallwch osod llofnod e-bost wrth gyfansoddi e-bost; yn y ffenestr E-bost Newydd mae opsiwn Llofnod, o fewn y tab Neges, cliciwch ar hwn ac yna cliciwch ar Llofnodion. Yna bydd y ffenestr hon yn ymddangos. O'r fan hon gallwch greu llofnod newydd yn ogystal â dileu, golygu ac ailenwi'r rhai sy'n bodoli eisoes. Unwaith y byddwch chi'n hapus, pwyswch y botwm Iawn, bydd eich llofnod nawr yn ymddangos mewn rhestr pan fyddwch chi'n clicio ar yr opsiwn Llofnod. 
Gadewch i ni oedi am eiliad fel y gallwch roi cynnig ar yr hyn rydyn ni newydd fynd drwyddo. Pwyswch chwarae pan fyddwch chi'n barod i symud ymlaen. 
Yn olaf, rydyn ni'n mynd i edrych ar greu a rheoli digwyddiadau calendr. Ar waelod chwith y rhyngwyneb fe welwch eicon calendr, os cliciwch ar hwn bydd yn mynd â chi i'ch calendr. Byddwch hefyd yn sylwi bod rhuban y tab Hafan bellach wedi newid, ac mae gennych nawr nifer o opsiynau yn ymwneud ag ychwanegu apwyntiadau a chyfarfodydd. Pan fyddwch yn clicio ar  Apwyntiad Newydd bydd y ffenest hon yn ymddangos, o'r fan hon gallwch; enwi'r  apwyntiad, gwahodd cysylltiadau sydd naill ai'n ofynnol neu'n ddewisol, gosod dyddiadau ac amseroedd, darparu lleoliad, ac ychwanegu neges at y gwahoddiad. Yn ogystal â hyn, mae gennych yr opsiwn o wneud yr  apwyntiad yn ailddigwydd, dewis ei bwysigrwydd, a phenderfynu sut y bydd yr  apwyntiad yn ymddangos ar galendrau'r mynychwyr.  
Mae Creu  Cyfarfod Newydd yn gweithio mewn ffordd debyg iawn. Os oes gennych chi Microsoft Teams wedi'i gysylltu â'ch cyfrif Outlook, gallwch hefyd drefnu cyfarfod ar gyfer y platfform yma hynny, mae hyn yn gweithio yn yr un ffordd â chreu  apwyntiad safonol ac eithrio bod y lleoliad wedi'i osod yn awtomatig i ystafell Teams, a gallwch ymuno trwy ddolen yn y blwch neges y wahoddiad.  
Defnyddir Outlook yn eang mewn busnesau, felly mae cael dealltwriaeth dda o sut i'w ddefnyddio yn bwysig iawn.

